Sciendum est iterum quod Bernardus et Martinus et Guido, filii Dalmatii, hii tres fratres consobrini predicti Ulrici et Damnus sororis ejus, qui partem habebant in predicto mulnario, dederunt Deo et sancte Marie de Firmitate et monachis ejusdem loci, in capitulo ipsorum, quicquid habebant in prefato mulnario dun Perrun, ponentes librum super altare ut firmum eorum donum maneret in perpetuum. Hujus donationis testes sunt hii: Guillelmus de Branciun, Jocerannus, frater ejus, Petrus de Jardana, Arlenbaudus, filius Bernardi de Lunniaco, Jocerannus, filius Guichadi de la Sala.